கேள்வி: இலங்கை எழுத்தாளர் சங்கம் பற்றி தகவல் சொல்.
பதில்: இலங்கை எழுத்தாளர் சங்கம் இலங்கையின் தமிழ் சிங்களம் மொழிகளைத் தாய்மொழியாகக்கொண்ட எழுத்தாளர்களின் ஒன்றிணைந்த இயக்கமாக நிறுவனமயப்படுத்தப்பட்ட ஓர் எழுத்தாளர் அமைப்பு ஆகும்.
கேள்வி: இலங்கை எழுத்தாளர் சங்கம் - தோற்றம் பற்றி நீங்கள் என்ன அறிந்துள்ளீர்கள்?
பதில்: ஈழத்தின் முதல் முற்போக்கு சஞ்சிகையான பாரதி (சஞ்சிகை)யினை நடத்திவந்த கே. கணேஷ், கே. இராமநாதன் ஆகியோர் இந்திய முற்போக்கு எழுத்தாளர் சங்கம் தொடர்புகள் கொண்டிருந்தமையால் அதனைச்சேர்ந்த பிரபல எழுத்தாளர் முல்க்ராஜ் ஆனந்த் இலங்கை வந்திருந்தபோது அதனையொட்டி எழுத்தாளர் நிறுவனமொன்றினை ஆரம்பிக்க முயன்றனர். விபுலாநந்தர் தலைவராகவும், சிங்கள எழுத்தாளர் மார்ட்டின் விக்கிரமசிங்கவை உப தலைவராகவும் கொண்டு 1947 இல் ''இலங்கை எழுத்தாளர் சங்கம்'' ஆரம்பிக்கப்பட்டது.